Totes aguestes son questions grèus e escures, qu’ara darrèra de totes quinsevolh fisiològ aurie responut probablaments sense trantalhar que non, s’auesse vist en Tolon enes ores de repaus, qu’èren entà Jean Valjean ores de meditacion que passaue seigut damb es braci crotzadi, emparat en bèth cabestrant, damb er extrèm dera sua cadia metut ena pòcha pr’amor d’empedir que tirassèsse, ad aguest forçat trist, seriós, silenciós e cogitós, paria des leis, que guardaue as òmes damb colèra, condemnat dera civilizacion que campaue entath cèu damb severitat.